আমরা বিভিন্ন প্রোগ্রামিং ভাষায় হিসাব-নিকাশ করার জন্য সাধারণত int (32-bit) বা long (64-bit) টাইপের ডাটা ব্যবহার করে থাকি। এদের মধ্যে int ডাটা দিয়ে খুব বড় সংখ্যাগুলোর হিসাব-নিকাশ করা না গেলেও long ডাটা দিয়ে মোটামুটি 10^18 এর কাছাকাছি সংখ্যাগুলো এক্সেস করা যায়। সমস্যা হয় তখন যখন আমাদেরকে এর চেয়েও অনেক অনেক বড় সংখ্যা নিয়ে কাজ করার দরকার হয়। তখন আমরা কোনো সাধারণ ডাটা টাইপ দিয়ে সরাসরি এদের হিসাব-নিকাশ করতে পারি না, কারণ এতে করে আমাদের ভেরিয়েবলগুলোতে ডাটার ওভারফ্লো হয়।